Ninasi

Ninasi (varem eesti keeles ka Nina ja Nenasi; saksa keeles Nennal; vene keeles Неннал ja Ненази) on küla Jõgeva maakonnas Mustvee vallas Peipsi järve looderannikul.

Aastatel 1992–2017 (kuni Eesti omavalitsuste haldusreformini) asus küla Ida-Viru maakonnas Lohusuu vallas.

Ninasi küla jäi Peterburi–Narva–Tartu–Riia postimaanteele (tänapäeval E264), mis Eestis kannab Jõhvi–Tartu–Valga põhimaantee nime.

2000. aasta rahvaloenduse andmeil elas külas 52 alalist elanikku.http://pub.stat.ee/px-web.2001/Dialog/varval.asp?ma=RL102&ti=FAKTILINE+JA+ALALINE+RAHVASTIK+VALDADE+ASULATES+NING+EESTLASTE+ARV+JA+OSAT%C4HTSUS+ALALISE+RAHVASTIKU+HULGAS&path=../Database/Rahvaloendus/REL2000/14Rahvastiku_paiknemine._Ajutine_kohal-_ja_araolek/&lang=2

Ajalugu
Küla on esmamainitud 1599. aastal (Wioska Noss).

Ninasil asus aastatel 1772–1877 Peterburi–Narva–Tartu–Riia postimaanteel tegutsenud Ninasi postijaam. Aastatel 1892–1916 tegutses endistes postijaama hoonetes leeprahaigete ravimiseks kohandatud Ninasi leprosoorium ja 1919–1966 endistes leprosooriumi hoonetes Kalmaküla algkool. Aastatel 1992–2007 asus samades hoonetes Eesti Piirivalve Ninasi kordon. 2008. aastal avati Mustvees  Ninasi ja Omedu kordonite baasil uus Mustvee kordon.

Vaata ka
Ninasi postijaam
Kalmaküla

Viited

Välislingid

Külli Kriis:"Lohusuu vald kempleb siseministriga Ninasi kordoni pärast", Põhjarannik, 22.12.2007
"Riik laseb kordonil laguneda", e24, 1.06.2009

Kategooria:Mustvee vald
Kategooria:Jõgeva maakonna külad